ตั้งใจไปทานมาก คือมีคนโปรโมทว่าบรรยากาศดี อาหารอร่อย เมื่อไปถึงโอเคบรรยากาศดี ลมแรงดีเชียว
ว่าด้วยเรื่องอาหาร สั่งไป 4 อย่างค่ะ 

1.หอยเชลล์อบเนยกระเทียม ออกจะจืดๆไปนิดค่ะ
2.ปลากระพงนึ่งซีอิ๊ว ก็ยังออกจืดหน่อย แต่ถ้าคนทานรสไม่จัดก็ซดเหมือนแกงจืดค่ะ
3.น้ำพริกปลาทู รสชาติโอเคค่ะ ปลาทูตัวใหญ่ ผักหลากหลาย ชะอมทอดอร่อยค่ะ
4.กะหล่ำปลีผัดน้ำปลา อันนี้เลี่ยนค่ะ เหมือนน้ำมันเยอะๆยังไงไม่รู้ 

ราคารวมประมาณ 900 กว่าบาทมั้ง รวมเบียร์ด้วย 2 ขวด ก็ถือว่าไม่แพงนะ  อ่อ แต่แมลงวันเยอะนะคะ ไม่รู้มายังไง ลมก็แรง แมลงวันก็ต้านลมดีเหลือเกิน รำคาญมาก กินไปปัดแมลงวันไป -*-

ว่าด้วยเรื่องบริการอาหารช้าไป เด็กเสิร์ฟมึนๆค่ะ เดี๋ยวใช่ เดี๋ยวไม่ใช่ เออ เราก็งงไปด้วย รอเช็คบิลนานมากๆ เราเลยเดินไปหน้าร้าน คนเคลียร์โต๊ะวิ่งมาบอกไม่เจอรายการอาหารที่สั่งของโต๊ะเรา ต้องเสียเวลาทวนรายการและตามหาบิล พอเราแซวว่า เดี๋ยวกลับบ้านเลย พนักงานคนหนึ่งสวนกลับว่า ร้านมีกล้องวงจรปิดนะคะ ตามเจอได้ แหม ดีออกค่ะ สัญญานโทรศัพท์ยังไม่ค่อยเต็ม Wifi ก็ไม่มี ตอบแบบนี้ เราหงุดหงิดค่ะ เรามีปัญญาทานก็มีปัญญาจ่ายนะคะ แต่ก็ไม่ได้โวยวายอะไร เพราะยังดีที่พนักงานที่ตามเรื่องให้ ขอโทษขอโพยเราใหญ่เลยที่ทำให้เสียเวลา

สรุป มีดีที่บรรยากาศ ปรัปปรุงบริการด้วยนะครับ ใครจะชอบแต่เราไม่ค่ะ